gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl pt gl gl gl gl gl fr fr de en sv fr de de gl gl gl gl gl gl gl es gl gl gl gl gl es gl gl gl gl gl pt gl pt en ca gl gl pt
Vieiros: Galiza Hoxe - Francia desprega 300 militares nas rúas de Saint Aignan
Martes, terza feira, 27 de setembro de 2022
DISTURBIOS NO CENTRO DO PAÍS
O goberno responde co exército a un ataque dun grupo de xitanos contra unha comisaría co que protestaban pola morte dun mozo desta etnia a mans dun policía.
Tags: disturbios exército Francia xitano
O exército francés despregou xa uns 300 militares no concello de Saint Aignan (no centro de Francia). Responde así ao ataque á xendarmería desta localidade por parte dun grupo de medio cento de persoas de etnia xitana que, á súa vez, protestaba pola morte dun mozo a mans dun axente francés.
Segundo informa o diario 'Le Monde', os agresores atacaron á brigada da comisaría con machadas e barras de ferro. Ademais, os manifestantes terían derribado árbores, incendiado vehículos e esnaquizado o mobiliario urbano, ademais dunha panadaría.
Estes feitos precipitáronse despois de que un axente fixera uso da súa arma na noite do venres despois de que un coche se saltara unha barreira. Ao volante do vehículo ía un mozo xitano, que resultou morto. Agora, segundo informa o diario 'Liberation' está aberta unha investigación administrativa e xudicial e ambos os dous axentes implicados están baixo custodia.
Ante a resposta dos familiares do falecido, o goberno francés decidiu enviar á zona os 300 militares e tres helicópteros que teñen a orde de asegurar e controlar a zona. Segundo informou nun comunicado a prefectura, os axentes enfrontaranse a “calquera reanudación da violencia”.
Máis información nos xornais franceses:
En Loir-et-Cher, de nouvelles violences après Saint-Aignan (Le Monde)
Un poste de gendarmerie Assiégé par une foule de en colère (Liberation)
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Imaxe da xendarmería de Saint Aignan despois das protestas
O Estado Español continuará a non recoñecer a independencia de Kosovo Edición xeral
Decisiva, aínda que non vinculante, opinión da Corte Internacional de Xustiza sobre a secesión de Kosovo Edición xeral
Exhuman restos de Simón Bolívar Venezuela
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto